นายกรัฐมนตรี ยินดี “มูนา - อันนา" คว้าแชมป์แบดมินตัน ประเภทหญิงคู่ ในการแข่งขันรายการ YONEX-SUNRISE VIETNAM OPEN 2022 ได้สำเร็จ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีและชื่นชม "มูนา" เบญญาภา เอี่ยมสอาด และ "อันนา" นันทกาญจน์ เอี่ยมสอาด คู่มือวาง 1 ของรายการ คู่มือวางอันดับ 24 ของโลก ที่คว้ารางวัลชนะเลิศในการแข่งขันแบดมินตันรายการ YONEX-SUNRISE VIETNAM OPEN 2022 ประเภทหญิงคู่ ณ นครโฮจิมินห์ ประเทศเวียดนาม ถือเป็นการคว้าแชมป์แบดมินตันในระดับเวิลด์ทัวร์รายการที่ 2 ต่อเนื่องจากการแข่งขัน YONEX-SUNRISE INDIA OPEN 2022 เมื่อเดือนมกราคม 2565 ที่ผ่านมาโฆษกประจำสำนักนายกรัฐมนตรี กล่าวว่า จากการแข่งขันครั้งล่าสุด ทั้งคู่ได้พบกับ ฟาเบียน่า ดาวี่พูจิ กูซูมา และอเมเลีย คาฮาย่า ปราติวี่ คู่มือวาง 2 ของรายการ คู่มืออันดับ 33 ของโลกจากประเทศอินโดนีเซีย ซึ่งเป็นการพบกันครั้งแรกของทั้งคู่ โดยมูนาและอันนา สามารถเอาชนะไปด้วยคะแนน 2-0 เกม 21-16, 27-25